SINGER กำลังเทิร์นอะราวด์
หลังจากบริษัท ซิงเกอร์ประเทศไทย จำกัด (มหาชน) หรือ SINGER เพิ่มทุน 2,000 ล้านบาท เป็นที่เรียบร้อยแล้ว ตามพันธะสัญญา SINGER จะนำเงินไปจ่ายหนี้เงินกู้ที่มีกำหนดครบชำระภายในไตรมาส 4/62 ประมาณ 1,000-1,200 ล้านบาท จะถูกนำไป
2 ก.ค. 2562

สำนักข่าวรัชดา
หลังจากบริษัท ซิงเกอร์ประเทศไทย จำกัด (มหาชน) หรือ SINGER เพิ่มทุน 2,000 ล้านบาท เป็นที่เรียบร้อยแล้ว ตามพันธะสัญญา SINGER จะนำเงินไปจ่ายหนี้เงินกู้ที่มีกำหนดครบชำระภายในไตรมาส 4/62 ประมาณ 1,000-1,200 ล้านบาท จะถูกนำไป
ที่เหลืออีกประมาณ 800 ล้านบาท จะใช้รองรับการขยายธุรกิจ สินเชื่อรายย่อยแบบมีหลักประกัน สินเชื่อเพื่อสินค้าเชิงพาณิชย์ สินเชื่อบุคคลและสินเชื่อจำนำทะเบียนรถ
เอาเป็นว่า SINGER อยู่รอดปลอดภัยแน่นอนละ..!!
ช่วง 2 ปีที่ผ่านมา มีการปรับโครงสร้างธุรกิจเช่าซื้อและบันทึกสำรองก้อนใหญ่ช่วงไตรมาส 1/62 พร้อมปรับการจัดการด้วย Farmer model ทั้งคัดกรองลูกหนี้และจัดเก็บเงินผ่าน Mobile Banking อย่างเป็นระบบ เพื่อปิดช่องโหว่สินเชื่อที่ไม่มีคุณภาพ ทำให้แนวโน้มคุณภาพสินเชื่อจะดีขึ้นกว่าเดิม
จึงถูกตั้งความหวังว่าธุรกิจกลับมาเติบโตอีกครั้ง ผ่านการขยาย franchise กว่า 900 สาขาทั่วประเทศ พร้อมอัตรากำไรขั้นต้นที่สูงขึ้นด้วยเช่นกัน
อีกธุรกิจที่เป็นความหวังใหม่ SINGER นั่นคือ “ธุรกิจจำนำทะเบียนรถ” ที่เน้นกลุ่มผู้ประกอบการขนาดกลาง-เล็ก ที่ต้องการสภาพคล่องระยะสั้น ด้วยหลักค้ำประกัน เช่น รถกระบะ,รถบรรทุก เป็นหลัก
จึงกลายเป็นโอกาสในความเสี่ยง (NPL) ต่ำกว่าเดิม สะท้อนบนอัตรากำไรสูงขึ้น เห็นได้ชัดจากตัวเลขช่วง 2 ปีที่ผ่านมา มีการขยายตัวถึง 269% มาอยู่ที่ระดับ 1,263 ล้านบาท หรือคิดเป็น 36% ของพอร์ตรวมทั้งหมด
การเพิ่มทุนช่วงที่ผ่านมา จึงช่วยปลดล็อกข้อจำกัดด้านเงินทุน และทำให้สินเชื่อจะกลับมาเติบโตด้วยอัตราเร่งช่วง 2-3 ปีข้างหน้า
ผลประกอบการ SINGER ถดถอยลงเรื่อย ๆ ตั้งแต่ปี 2558 ที่เคยทำกำไรสุทธิ 143 ล้านบาท จากรายได้รวม 3,394 ล้านบาท อัตรากำไรสุทธิ 4.22% ปี 2559 กำไรสุทธิลดลงมาอยู่ที่ 119 ล้านบาท จากรายได้รวม 2,545 ล้านบาท อัตรากำไรสุทธิ 4.71% ปี 2560 พลิกขาดทุนสุทธิ 9 ล้านบาท จากรายได้รวม 2,363 ล้านบาท อัตรากำไรสุทธิติดลบ 0.41% ปี 2561 ที่ขาดทุนสุทธิ 80.77ล้านบาท จากรายได้ 2,888 ล้านบาท อัตรากำไรสุทธิติดลบ 2.80%
แต่ปี 2562 เริ่มต้นของการฟื้นตัวที่ชัดเจนไตรมาส 1/62 มีกำไรสุทธิ 40.05 ล้านบาท จากรายได้รวม 603.36 ล้านบาท อัตรากำไรสุทธิ 6.64%
นี่จึงเป็นสัญญาณที่ชัดเจนว่า SINGER กำลังเทิร์นอะราวด์อย่างแท้จริง..!!
….อิ อิ อิ…